Šatään

Šatään (prantsuse keeles châtain sõnast châtaigne või châtaignier 'kastan' sarnasuse tõttu kastanipuu vilja värvusega, inglise keelde tõlgitakse see enamasti chestnut brownhttps://dictionary.cambridge.org/dictionary/french-english/chatain) on juuksevärvus, mis võib olla heledam või tumedam pruun, blondi ja brüneti vahepealnehttps://www.eki.ee/dict/vsl/index.cgi?Q=%C5%A1at%C3%A4%C3%A4n&F=M&C06=et. Tuhkjat šatääni (châtain cendré) juuksevärvust nimetatakse eesti keeles sageli kartulikoorevärviks.

Piltidel võrdluseks kastanite ja kartulite värvus - šatään juustevärvus ei tähenda eesti keeles sama mis kastanpruun juustevärvus - viimatinimetatu on soojatooniline punaka varjundiga pruunMilline juuksevärv sobib mulle? - Anne ja Stiil, 19. september 2010.

 Pigmendid 
Tumedama šatääni tingib peamiselt eumelaniini sisaldus juuksekarva korteksis, heleda šatääni eumelaniini ja feomelaniini sisaldus. Paljud valge nahavärviga inimesed sünnivad või on lapseeas blondide juustega, mis täiskasvanuks saades muutuvad kas šatääniks või brünetiks. See on loomulik areng ning on seotud tumeda eumelaniini koguse kasvamisega juuksekarvas.

Lääne-Euroopas on šatään kõige tavalisem juuksevärvus, Vahemere maades on tavalisem pigem tumepruun (brünett) ja Ida-Euroopa suunas ning Põhja-Euroopas blondA. Goodley. 4 Rarest Hair Colors in the World. - rarest.org.

 Muud 
Vanemas ingliskeelses ja saksakeelses kirjanduses on šatääni värvuse järgi kasutatud teatava pruuni värvitooni nimetust Hair Brown või Haarbraun 'juuksepruun' A. G. Werner, 1749-1817; P. Syme, 1774-1845. Werner's nomenclature of colours : with additions, arranged so as to render it highly useful to the arts and sciences, particularly zoology, botany, chemistry, mineralogy, and morbid anatomy : annexed to which are examples selected from well-known objects in the animal, vegetable, and mineral kingdoms. - James Ballantyne and Co., 1821E. F. Glocker. Grundriss der Mineralogie. ... Nebst einem Anhange; ein Verzeichniss der bis jetzt in Schlesien aufgefundenen Fossilien enthaltend, 1821.

 Viited 

Kategooria:Juuksevärvused